Dejlig lys lejlighed med virkelig god beliggenhed. Lejligheden er tæt ved det store strøg men ligger på en sidegade, som fører ind til små hyggelige "meget franske" gader med stemningsfulde bistroer. Fra lejlighedens ene side er udsigt over Lyons tage og helt op til Notre Dame kirken.
Vi var fire voksne og to 1-årige i lejligheden. Udlejer var meget hjælpsom i forbindelse med at skaffe en ekstra babyseng til os. Stor hjælp!
Lejligheden rummer alt hvad man har brug for.
Minusser ved opholdet:
Det trækker enormt meget ind af vinduerne i soveværelserne, især det mindste. Det betød ondt i halsen og hoste til beboerne i det lille værelse. Men det skal siges at vi var der i januar måned og det var meget koldt udenfor.
Selvom udlejers nøgle-holder, Sylvie, var meget sød og venlig, så var det et problem for os at der ingen fleksibilitet var mht. ind og udtjekning. Især kostede det os dyrt at vores fly var en time forsinket. Vi ringede nemlig og fortalte nøgle-holderen at vi var forsinkede så vi ku ikke nå med toget ind t lejligheden inden kl 21. Det skulle vi bare, for hun havde en anden tjek ind aftale. Og da det ikke var muligt for os at få 2 barnevogne og bagage med en taxa, måtte vi splitte os op så nogle tog en taxa (75€) og de andre tog toget med barnevognene. Det betød at vi skulle betale langt mere i transport end planlagt. Men det er også vores eneste beklagelser.
Ellers et rigtigt godt ophold, som vi gerne anbefaler til folk som skal et smut til Lyon især forår og sommer:-)